

ประกาศมหาวิทยาลัยราชภัฏสกลนคร

เรื่อง การกำหนดสมรรถนะสำหรับข้าราชการพลเรือนในสถาบันอุดมศึกษา

พนักงานในสถาบันอุดมศึกษา ประเภทวิชาการ พ.ศ. 2568

 เพื่อให้การประเมินสมรรถนะข้าราชการพลเรือนในสถาบันอุดมศึกษา พนักงานในสถาบัน อุดมศึกษา สังกัดมหาวิทยาลัยราชภัฏสกลนคร ประเภทวิชาการ เป็นไปตามคู่มือสมรรถนะบุคลากรมหาวิทยาลัยราชภัฏสกลนคร ประกอบกับหนังสือสำนักงานคณะกรรมการการอุดมศึกษา ที่ ศธ 0509(2)/ว 2 ลงวันที่ 24 มกราคม 2554
เรื่องแนวทางการกำหนดสมรรถนะ ความรู้ ความสามารถ ทักษะที่จำเป็นในการปฏิบัติงานสำหรับตำแหน่งข้าราชการพลเรือนในสถาบันอุดมศึกษา

อาศัยอำนาจตามความในมาตรา ๓๑ (๑) และ (๒) แห่งพระราชบัญญัติมหาวิทยาลัยราชภัฏ
พ.ศ. ๒๕๔๗ ประกอบกับข้อ 14 แห่งข้อบังคับมหาวิทยาลัยราชภัฏสกลนคร ว่าด้วย หลักเกณฑ์ และวิธีการประเมินผลการประเมินการปฏิบัติราชการ ของข้าราชการพลเรือนในสถาบันอุดมศึกษา พ.ศ. ๒๕๕4 และแก้ไขเพิ่มเติม (ฉบับที่ 2) พ.ศ. 2567 และข้อ 18 ข้อ 19 แห่งข้อบังคับมหาวิทยาลัยราชภัฏสกลนคร ว่าด้วย หลักเกณฑ์ วิธีการและเงื่อนไขการเลื่อนเงินเดือนข้าราชการพลเรือนในสถาบันอุดมศึกษา พ.ศ. 2555 และมติคณะกรรมการบริหารบุคคลในมหาวิทยาลัยราชภัฏสกลนคร (ก.บ.ม.) และคณะกรรมการบริหารมหาวิทยาลัยราชภัฏสกลนคร (ก.บ.) ในคราวประชุม ครั้งที่ 3/๒๕๖8 เมื่อวันที่ 20 มีนาคม พ.ศ. ๒๕๖8 จึงกำหนดสมรรถนะสำหรับข้าราชการพลเรือน
ในสถาบันอุดมศึกษา พนักงานในสถาบันอุดมศึกษา ประเภทวิชาการ ไว้ดังต่อไปนี้

**๑. สมรรถนะหลัก สำหรับข้าราชการพลเรือนในสถาบันอุดมศึกษา พนักงานในสถาบัน อุดมศึกษา ตำแหน่งประเภทวิชาการ ประกอบด้วย**

๑.๑ บริการที่ดี

๑.๒ การสั่งสมความเชี่ยวชาญในงานอาชีพ

๑.3 การยึดมั่นในความถูกต้องชอบธรรม และจริยธรรม

๑.๔ การทำงานเป็นทีม

๑.๕ การมุ่งผลสัมฤทธิ์

**๒. สมรรถนะเฉพาะตามลักษณะงานที่ปฏิบัติ สำหรับข้าราชการพลเรือนในสถาบันอุดมศึกษาพนักงานในสถาบันอุดมศึกษา ตำแหน่งประเภทวิชาการ ประกอบด้วย**

2.1 การออกแบบและการวางแผนการจัดการกิจกรรมการเรียนรู้ของผู้เรียนอย่างมีประสิทธิภาพ

2.2 ดำเนินกิจกรรมการเรียนรู้ได้อย่างมีประสิทธิผล

2.3 เสริมสร้างบรรยากาศการเรียนรู้และการสนับสนุนการเรียนรู้ของผู้เรียน

2.4 วัดและประเมินผลการเรียนรู้ของผู้เรียนพร้อมทั้งให้สามารถข้อมูลป้อนกลับอย่างสร้างสรรค์

2.5 มีความรู้ด้านการติดตามความก้าวหน้าทางวิชาการและการพัฒนาองค์ความรู้อย่างต่อเนื่อง

3. สมรรถนะทาง…

**3. สมรรถนะทางการบริหาร สำหรับข้าราชการพลเรือนในสถาบันอุดมศึกษา พนักงาน
ในสถาบันอุดมศึกษาตำแหน่งประเภทวิชาการ ประกอบด้วย**

3.1 สภาวะผู้นำ

3.2 วิสัยทัศน์

3.3 ศักยภาพเพื่อนำการปรับเปลี่ยน

3.4 การสอนงานและการมอบหมายงาน

3.5 การควบคุมตัวเอง

3.6 การวางกลยุทธ์ภาครัฐ

ทั้งนี้ รายละเอียดของสมรรถนะทั้ง 3 ข้อ ให้เป็นไปตามเอกสารแนบท้ายประกาศฉบับนี้

ประกาศ ณ วันที่ 20 มีนาคม พ.ศ. 2568

 (ผู้ช่วยศาสตราจารย์ชาคริต ชาญชิตปรีชา)

 อธิการบดีมหาวิทยาลัยราชภัฏสกลนคร

**เอกสารแนบท้ายประกาศมหาวิทยาลัยราชภัฏสกลนคร**

**เรื่อง การกำหนดสมรรถนะสำหรับข้าราชการพลเรือนในสถาบันอุดมศึกษา**

**พนักงานในสถาบันอุดมศึกษา ประเภทวิชาการ พ.ศ. 2568**

**1. สมรรถนะ**

 **1.1 สมรรถนะหลัก**

 **(1) บริการที่ดี (Service Mind)**

 **คำจำกัดความ (Definition) :** ความตั้งใจและความพยายามของพนักงานในการให้บริการต่อบุคลากรประชาชน ข้าราชการ หรือหน่วยงานอื่น ๆ ที่เกี่ยวข้อง

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 0** | **ไม่แสดงสมรรถนะด้านนี้ หรือแสดงอย่างไม่ชัดเจน** |
| **ระดับที่ 1** | **สามารถให้บริการที่ผู้รับบริการต้องการได้ด้วยความเต็มใจ**• ให้การบริการที่เป็นมิตร สุภาพ • ให้ข้อมูล ข่าวสาร ที่ถูกต้อง ชัดเจนแก่ผู้รับบริการ• แจ้งให้ผู้รับบริการทราบความคืบหน้าในการดำเนินเรื่อง หรือขั้นตอนงานต่าง ๆ ที่ให้บริการอยู่ • ประสานงานภายในหน่วยงาน และหน่วยงานอื่นที่เกี่ยวข้อง เพื่อให้ผู้รับบริการได้รับบริการที่ต่อเนื่องและรวดเร็ว |
| **ระดับที่ ๒** | **แสดงสมรรถนะระดับที่ ๑ และช่วยแก้ปัญหาให้แก่ผู้รับบริการ**• รับเป็นธุระ ช่วยแก้ปัญหาหรือหาแนวทาง แก้ไขปัญหาที่เกิดขึ้นแก่ผู้รับบริการอย่างรวดเร็ว เต็มใจ ไม่บ่ายเบี่ยง ไม่แก้ตัว หรือปัดภาระ• ดูแลให้ผู้รับบริการได้รับความพึงพอใจ และนำข้อขัดข้องใด ๆ ในการให้บริการ ไปพัฒนาการให้บริการให้ดียิ่งขึ้น |
| **ระดับที่ 3** | **แสดงสมรรถนะระดับที่ ๒ และให้บริการที่เกินความคาดหวัง แม้ต้องใช้เวลาหรือความพยายามอย่างมาก**• ให้เวลาแก่ผู้รับบริการเป็นพิเศษ เพื่อช่วยแก้ปัญหาให้แก่ผู้รับบริการ• ให้ข้อมูล ข่าวสาร ที่เกี่ยวข้องกับงานที่กำลังให้บริการอยู่ ซึ่งเป็นประโยชน์แก่ผู้บริการแม้ว่าผู้บริการจะไม่ได้ถามถึงหรือไม่ทราบมาก่อน• นำเสนอวิธีในการให้บริการที่ผู้รับบริการจะได้ประโยชน์สูงสุด |
| **ระดับที่ ๔** | **แสดงสมรรถนะระดับที่ ๓ และเข้าใจและให้บริการที่ตรงตามความต้องการที่แท้จริงของผู้รับบริการได้**• เข้าใจ หรือพยายามทำความเข้าใจด้วยวิธีต่างๆเพื่อให้บริการได้ตรงตามความต้องการที่แท้จริงของผู้รับบริการ• ให้คำแนะนำที่เป็นประโยชน์แก่ผู้รับบริการ เพื่อตอบสนองความจำเป็นหรือความต้องการที่แท้จริงของผู้รับบริการ |
| **ระดับที่ 5** | **แสดงสมรรถนะระดับที่ ๔ และให้บริการที่เป็นประโยชน์อย่างแท้จริงให้แก่ผู้รับบริการ**• คิดผลประโยชน์ของผู้รับบริการในระยะยาว และพร้อมที่จะเปลี่ยนวิธีหรือขั้นตอนการให้บริการเพื่อประโยชน์สูงสุดของผู้รับบริการ• เป็นที่ปรึกษาที่มีส่วนช่วยในการตัดสินใจที่ผู้รับบริการไว้วางใจ• สามารถให้ความเห็นที่แตกต่างจากวิธีการ หรือขั้นตอนที่ผู้รับบริการต้องการให้สอดคล้องกับความจำเป็น ปัญหา โอกาส เพื่อเป็นประโยชน์อย่างแท้จริงของผู้รับบริการ |

(2) การสั่งสมความ…

**(2) การสั่งสมความเชี่ยวชาญในงานอาชีพ (Expertise)**

 **คำจำกัดความ (Definition) :** ความสนใจใฝ่รู้ สั่งสมความรู้ความสามารถของตนในการปฏิบัติหน้าที่ราชการด้วยการศึกษา ค้นคว้า และพัฒนาตนเองอย่างต่อเนื่อง จนสามารถประยุกต์ใช้ความรู้เชิงวิชาการ
และเทคโนโลยีต่าง ๆ เข้ากับการปฏิบัติราชการให้เกิดผลสัมฤทธิ์

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 0** | **ไม่แสดงสมรรถนะด้านนี้ หรือแสดงอย่างไม่ชัดเจน** |
| **ระดับที่ 1** | **แสดงความสนใจและติดตามความรู้ใหม่ๆ ในสาขาอาชีพของตนหรือที่เกี่ยวข้อง**• ศึกษาหาความรู้ สนใจในเทคโนโลยีและองค์ความรู้ใหม่ ๆ ในสาขาอาชีพของตน• พัฒนาความรู้ความสามารถของตนให้ดียิ่งขึ้น• ติดตามเทคโนโลยี และความรู้ใหม่ๆ อยู่เสมอด้วยการสืบค้นข้อมูลจากแหล่งต่างๆ ที่จะเป็นประโยชน์ต่อการปฏิบัติราชการ |
| **ระดับที่ ๒** | **แสดงสมรรถนะระดับที่ ๑ และมีความรู้ในวิชาการ และเทคโนโลยีใหม่ ๆ ในสาขาอาชีพของตน**• รอบรู้ในเทคโนโลยีหรือองค์ความรู้ใหม่ ๆ ในสาขาอาชีพของตนหรือที่เกี่ยวข้องซึ่งอาจมีผลกระทบ ต่อการปฏิบัติหน้าที่ราชการของตน• รับรู้ถึงแนวโน้มวิทยาการที่ทันสมัย และเกี่ยวข้องกับงานของตนอย่างต่อเนื่อง |
| **ระดับที่ 3** | **แสดงสมรรถนะระดับที่ ๒ และสามารถนำความรู้วิทยาการ หรือเทคโนโลยีใหม่ ๆ มาปรับใช้กับการปฏิบัติหน้าที่ราชการ**• สามารถนำวิชาการ ความรู้ หรือเทคโนโลยีใหม่ๆ มาประยุกต์ใช้ในการปฏิบัติหน้าที่ราชการได้• สามารถแก้ไขปัญหาที่อาจเกิดจากการนำเทคโนโลยีใหม่มาใช้ในการปฏิบัติหน้าที่ราชการได้ |
| **ระดับที่ ๔** | **แสดงสมรรถนะระดับที่ ๓ และศึกษา พัฒนาตนเองให้มีความรู้ และความเชี่ยวชาญในงานมากขึ้น ทั้งในเชิงลึก และเชิงกว้างอย่างต่อเนื่อง** • มีความรู้ความเชี่ยวชาญในเรื่องที่มีลักษณะเป็นสหวิทยาการ และสามารถนำความรู้ไปปรับใช้ได้อย่างกว้างขวาง• สามารถนำความรู้เชิงบูรณาการของตนไปใช้ในการสร้างวิสัยทัศน์เพื่อการปฏิบัติงานในอนาคต |
| **ระดับที่ 5** | **แสดงสมรรถนะระดับที่ ๔ และสนับสนุนการทำงานของคนในสถาบันอุดมศึกษาที่เน้นความเชี่ยวชาญในวิทยาการด้านต่าง ๆ** • สนับสนุนให้เกิดบรรยากาศแห่งการพัฒนาความเชี่ยวชาญในองค์กรด้วยการจัดสรรทรัพยากรเครื่องมือ อุปกรณ์ที่เอื้อต่อการพัฒนา • บริหารจัดการให้สถาบันอุดมศึกษานำเทคโนโลยี ความรู้ หรือวิทยาการใหม่ ๆ มาใช้ในการปฏิบัติหน้าที่ราชการในงานอย่างต่อเนื่อง |

(3) การยึดมั่นในความ…

**(3) การยึดมั่นในความถูกต้องชอบธรรม และจริยธรรม (Integrity)**

 **คำจำกัดความ (Definition) :** การดำรงตนและประพฤติปฏิบัติอย่างถูกต้องเหมาะสมทั้งตามกฎหมายคุณธรรม จรรยาบรรณแห่งวิชาชีพ และจรรยาข้าราชการเพื่อรักษาศักดิ์ศรีแห่งความเป็นราชการ

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 0** | **ไม่แสดงสมรรถนะด้านนี้ หรือแสดงอย่างไม่ชัดเจน** |
| **ระดับที่ 1** | **มีความสุจริต**• ปฏิบัติหน้าที่ด้วยความสุจริต ไม่เลือกปฏิบัติ ถูกต้องตามกฎหมาย และวินัยข้าราชการ• แสดงความคิดเห็นตามหลักวิชาชีพอย่างสุจริต |
| **ระดับที่ 2** | **แสดงสมรรถนะระดับที่ ๑ และมีสัจจะเชื่อถือได้**• รักษาคำพูด มีสัจจะ และเชื่อถือได้• แสดงให้ปรากฏถึงความมีจิตสำนึกในความเป็นข้าราชการ |
| **ระดับที่ 3** | **แสดงสมรรถนะระดับที่ ๒ และยึดมั่นในหลักการ**• ยึดมั่นในหลักการ จรรยาบรรณของวิชาชีพ และจรรยาข้าราชการ ไม่เบี่ยงเบนด้วยอคติผลประโยชน์ กล้ารับผิด และรับผิดชอบ• เสียสละความสุขส่วนตน เพื่อให้เกิดประโยชน์แก่ทางราชการ |
| **ระดับที่ 4** | **แสดงสมรรถนะระดับที่ ๓ และยืนหยัดเพื่อความถูกต้อง**• ยืนหยัดเพื่อความถูกต้องโดยมุ่งพิทักษ์ผลประโยชน์ของทางราชการ แม้ตกอยู่ในสถานการณ์ที่ยากลำบาก• กล้าตัดสินใจ ปฏิบัติหน้าที่ราชการด้วยความถูกต้อง เป็นธรรม แม้อาจก่อความไม่พึงพอใจให้แก่ผู้เสียประโยชน์ |
| **ระดับที่ 5** | **แสดงสมรรถนะระดับที่ ๔ และอุทิศตนเพื่อความยุติธรรม**• ยืนหยัดพิทักษ์ผลประโยชน์และชื่อเสียงของประเทศชาติแม้ในสถานการณ์ที่อาจเสี่ยงต่อความมั่นคงในตำแหน่งหน้าที่การงาน หรืออาจเสี่ยงภัยต่อชีวิต |

(4) การทำงานเป็นทีม..

**(4) การทำงานเป็นทีม (Teamwork)**

 **คำจำกัดความ (Definition) :** ความตั้งใจที่จะทำงานร่วมกับผู้อื่น เป็นส่วนหนึ่งของทีมหน่วยงาน
หรือมหาวิทยาลัย โดยผู้ปฏิบัติมีฐานะเป็นสมาชิก ไม่จำเป็นต้องมีฐานะหัวหน้าทีม รวมทั้งความสามารถ
ในการสร้างและรักษาสัมพันธภาพกับสมาชิกในทีม

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 0** | **ไม่แสดงสมรรถนะด้านนี้ หรือแสดงอย่างไม่ชัดเจน** |
| **ระดับที่ 1** | **ทำหน้าที่ของตนในทีมให้สำเร็จ**• สนับสนุนการตัดสินใจของทีม และทำงานในส่วนที่ตนได้รับมอบหมาย• รายงานให้สมาชิกทราบความคืบหน้าของการดำเนินงานของตนในทีม• ให้ข้อมูล ที่เป็นประโยชน์ต่อการทำงานของทีม |
| **ระดับที่ 2** | **แสดงสมรรถนะระดับที่ ๑ และให้ความร่วมมือในการทำงานกับเพื่อนร่วมงาน**• สร้างสัมพันธ์ เข้ากับผู้อื่นในกลุ่มได้ดี• ให้ความร่วมมือกับผู้อื่นในทีมด้วยดี• กล่าวถึงเพื่อนร่วมงานในเชิงสร้างสรรค์และแสดงความเชื่อมั่นในศักยภาพของเพื่อนร่วมทีมทั้งต่อหน้าและลับหลัง |
| **ระดับที่ 3** | **แสดงสมรรถนะระดับที่ 2 และประสานความร่วมมือของสมาชิกในทีม**• รับฟังความเห็นของสมาชิกในทีม และเต็มใจเรียนรู้จากผู้อื่น• ตัดสินใจหรือวางแผนร่วมกันในทีมจากความคิดเห็นของเพื่อนร่วมงาน• ประสานและส่งเสริมสัมพันธภาพอันดีในทีม เพื่อสนับสนุนการทำงานร่วมกันให้มีประสิทธิภาพยิ่งขึ้น |
| **ระดับที่ 4** | **แสดงสมรรถนะระดับที่ 3 และสนับสนุน ช่วยเหลือเพื่อนร่วมทีม เพื่อให้งานประสบความสำเร็จ**• ยกย่อง และให้กำลังใจเพื่อนร่วมทีมอย่างจริงใจ• ให้ความช่วยเหลือเกื้อกูลแก่เพื่อนร่วมทีม แม้ไม่มีการร้องขอ• รักษามิตรภาพอันดีกับเพื่อนร่วมทีม เพื่อช่วยเหลือกันในวาระต่าง ๆ ให้งานสำเร็จ |
| **ระดับที่ 5** | **แสดงสมรรถนะระดับที่ 4 และสามารถนำทีมให้ปฏิบัติภารกิจให้ได้ผลสำเร็จ**• เสริมสร้างความสามัคคีในทีม โดยไม่คำนึงความชอบหรือไม่ชอบส่วนตน• คลี่คลาย หรือแก้ไขข้อขัดแย้งที่เกิดขึ้นในทีม• ประสานสัมพันธ์ สร้างขวัญกำลังใจของทีมเพื่อปฏิบัติภารกิจของสถาบันอุดมศึกษาให้บรรลุผล |

(5) การมุ่งผลสัมฤทธิ์…

**(5) การมุ่งผลสัมฤทธิ์ (Achievement Motivation)**

 **คำจำกัดความ (Definition) :** ความมุ่งมั่นจะปฏิบัติหน้าที่ราชการให้ดีหรือให้เกินมาตรฐาน
ที่มีอยู่ โดยมาตรฐานนี้อาจเป็นผลการปฏิบัติงานที่ผ่านมาของตนเอง หรือเกณฑ์วัดผลสัมฤทธิ์ที่มหาวิทยาลัยกำหนดขึ้น อีกทั้งยังหมายรวมถึงการสร้างสรรค์พัฒนาผลงานหรือกระบวนการปฏิบัติงานตามเป้าหมายที่ยากและท้าทายชนิดที่อาจไม่เคยมีผู้ใดสามารถกระทำได้มาก่อน

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 0** | **ไม่แสดงสมรรถนะด้านนี้ หรือแสดงอย่างไม่ชัดเจน** |
| **ระดับที่ 1** | **แสดงความพยายามในการปฏิบัติหน้าที่ราชการให้ดี**• พยายามทำงานในหน้าที่ให้ถูกต้อง• พยายามปฏิบัติงานให้แล้วเสร็จตามที่กำหนดเวลา• มานะอดทน ขยันหมั่นเพียรในการทำงาน• แสดงออกว่าต้องการทำงานให้ดีขึ้น• แสดงความเห็นในเชิงปรับปรุงพัฒนาเมื่อเห็นความสูญเปล่าหรือหย่อนประสิทธิภาพในงาน |
| **ระดับที่ 2** | **แสดงสมรรถนะระดับที่ ๑ และสามารถทำงานได้ผลงานตามเป้าหมายที่วางไว้**• กำหนดมาตรฐาน หรือเป้าหมายในการทำงานเพื่อให้ได้ผลงานที่ดี• ติดตาม และประเมินผลงานของตน โดยเทียบเคียงกับเกณฑ์มาตรฐาน• ทำงานได้ตามเป้าหมายที่ผู้บังคับบัญชากำหนด หรือเป้าหมายของหน่วยงานที่รับผิดชอบ• มีความละเอียดรอบคอบ เอาใจใส่ ตรวจตราความถูกต้อง เพื่อให้ได้งานที่มีคุณภาพ |
| **ระดับที่ 3** | **แสดงสมรรถนะระดับที่ ๒ และสามารถปรับปรุงวิธีการทำงานเพื่อให้ได้ผลงานที่มีประสิทธิภาพมากยิ่งขึ้น**• ปรับปรุงวิธีการที่ทำให้ทำงานได้ดีขึ้น เร็วขึ้น มีคุณภาพดีขึ้นมีประสิทธิภาพมากขึ้น หรือทำให้ผู้รับบริการพึงพอใจมากขึ้น• เสนอหรือทดลองวิธีการทำงานแบบใหม่ที่คาดว่าจะทำให้งานมีประสิทธิภาพมากขึ้น |
| **ระดับที่ 4** | **แสดงสมรรถนะระดับที่ ๓ และสามารถกำหนดเป้าหมาย รวมทั้งพัฒนางาน เพื่อให้ได้ผลงานที่โดดเด่น หรือแตกต่างอย่างมีนัยสำคัญ**• กำหนดเป้าหมายที่ท้าทาย และเป็นไปได้ยาก เพื่อให้ได้ผลงานที่ดีกว่าเดิมอย่างเห็นได้ชัด• พัฒนาระบบ ขั้นตอน วิธีการทำงาน เพื่อให้ได้ผลงานที่โดดเด่นหรือแตกต่างไม่เคยมีผู้ใดทำได้มาก่อน |
| **ระดับที่ 5** | **แสดงสมรรถนะระดับที่ ๔ และกล้าตัดสินใจ แม้ว่าการตัดสินใจนั้นจะมีความเสี่ยง เพื่อให้บรรลุเป้าหมายของหน่วยงานหรือมหาวิทยาลัย**• ตัดสินใจได้ โดยมีการคำนวณผลได้ผลเสียอย่างชัดเจน และดำเนินการเพื่อให้ภาครัฐและประชาชนได้ประโยชน์สูงสุด• บริหารจัดการและทุ่มเทเวลา ตลอดจนทรัพยากร เพื่อให้ได้ประโยชน์สูงสุดต่อภารกิจของหน่วยงานตามที่วางแผนไว้ |

1.2 สมรรถนะเฉพาะ**...**

**1.2 สมรรถนะเฉพาะตามลักษณะงานที่ปฏิบัติ**

 **(1) การออกแบบและการวางแผนการจัดการกิจกรรมการเรียนรู้ของผู้เรียนอย่างมีประสิทธิภาพ**

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 1** | **ไม่แสดงสมรรถนะด้านนี้อย่างชัดเจน** |
| **ระดับที่ 2** | • ออกแบบกิจกรรม และการใช้เทคโนโลยีการเรียนรู้ที่สอดคล้องกับผลการเรียนรู้• ประสานงานกับผู้สอนร่วมในรายวิชา (ถ้ามี) ในการออกแบบการเรียนรู้อย่างมีประสิทธิภาพ |
| **ระดับที่ ๓** | • มีสมรรถนะระดับที่ 2• ประเมินการออกแบบการจัดการเรียนรู้ และพัฒนาการจัดการเรียนรู้• มีส่วนร่วมในการพัฒนาการออกแบบการเรียนรู้ร่วมกับเพื่อนอาจารย์ในสาขาวิชาหรือหน่วยงาน |
| **ระดับที่ ๔** | • มีสมรรถนะระดับที่ 3• มีส่วนร่วมในการพัฒนาการออกแบบการเรียนรู้ร่วมกับอาจารย์ในต่างสาขาวิชา หรือ• เป็นวิทยากรในด้านการออกแบบกิจกรรมและเทคโนโลยีการเรียนรู้ในต่างสาขาวิชา หรือ• สถาบันอื่นนำรูปแบบการเรียนรู้ที่ได้พัฒนาขึ้นไปใช้ |
| **ระดับที่ 5** | • มีสมรรถนะระดับที่ 4• เป็นผู้นำการออกแบบการเรียนรู้ในต่างศาสตร์• เป็นวิทยากรในด้านการออกแบบกิจกรรมและเทคโนโลยีการเรียนรู้ในต่างศาสตร์ |

(2) ดำเนินการ…

 **(2) ดำเนินการกิจกรรมการเรียนรู้ได้อย่างมีประสิทธิผล**

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 1** | **ไม่แสดงสมรรถนะด้านนี้อย่างชัดเจน** |
| **ระดับที่ 2** | • จัดการเรียนรู้ที่เน้นผู้เรียนเป็นศูนย์กลาง• จัดการเรียนรู้ที่หลากหลายเหมาะสมกับเนื้อหาผลการเรียนรู้และระดับของผู้เรียน• ใช้ทรัพยากรและสื่อการเรียนรู้ที่หลากหลายเพื่อสนับสนุนการเรียนรู้• พิจารณานำผลการประเมินมาปรับปรุงการจัดการเรียนรู้• ประสานงานการจัดการเรียนรู้กับผู้สอนร่วม (ถ้ามี) อย่างมีประสิทธิภาพ |
| **ระดับที่ ๓** | • มีสมรรถนะระดับที่ 2• กำกับดูแลและติดตามพัฒนาการการเรียนรู้ของผู้เรียนอย่างเป็นระบบ• ใช้นวัตกรรมหรือความคิดสร้างสรรค์ในการจัดการเรียนรู้อย่างมีประสิทธิผล• แนะนำและแลกเปลี่ยนเรียนรู้วิธีการจัดกิจกรรมการเรียนรู้แก่เพื่อนอาจารย์ในสาขาวิชาหรือหน่วยงาน |
| **ระดับที่ ๔** | • มีสมรรถนะระดับที่ 3• ทำงานวิจัยในชั้นเรียน และนำผลมาพัฒนาการจัดกิจกรรมการเรียนรู้ |
| **ระดับที่ 5** | • มีสมรรถนะระดับที่ 4• เป็นผู้นำ หรือผู้สร้างนวัตกรรมการจัดกิจกรรมการเรียนรู้ในระดับชาติหรือนานาชาติ• ผลักดันให้เกิดนโยบายหรือกลยุทธ์ระดับองค์กรที่ส่งเสริมและสนับสนุนให้เกิดการจัดกิจกรรมการเรียนรู้ที่มีคุณภาพ |

(3) เสริมสร้าง...

**(3) เสริมสร้างบรรยากาศการเรียนรู้และการสนับสนุนการเรียนรู้ของผู้เรียน**

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 1** | **ไม่แสดงสมรรถนะด้านนี้อย่างชัดเจน** |
| **ระดับที่ 2** | • จัดบรรยากาศการเรียนรู้โดยการมีส่วนร่วมจากผู้เรียน• ให้คำปรึกษาแก่ผู้เรียนในการพัฒนาการเรียนรู้ |
| **ระดับที่ ๓** | • มีสมรรถนะระดับที่ 2• จัดบรรยากาศการเรียนรู้ที่ส่งเสริมการเรียนรู้ร่วมกันระหว่างผู้เรียนกับผู้เรียน• วินิจฉัยปัญหาของผู้เรียนและช่วยเหลือได้อย่างเหมาะสมและทันเวลา |
| **ระดับที่ ๔** | • มีสมรรถนะระดับที่ 3• จัดการเรียนรู้ด้วยสถานการณ์จริง หรือ สถานการณ์จำลองหรือ ในพื้นที่จริง• ริเริ่มการเปลี่ยนแปลงการจัดบรรยากาศการเรียนรู้ในระดับหลักสูตร |
| **ระดับที่ 5** | • มีสมรรถนะระดับที่ 4• เป็นผู้นำในการกำหนดนโยบายการจัดบรรยากาศการเรียนรู้ในระดับองค์กร หรือ• เป็นที่ปรึกษาในการกำหนดนโยบายเพื่อการพัฒนาบรรยากาศการเรียนรู้ในระดับชาติหรือนานาชาติ |

(4) วัดและประเมิน...

**(4) วัดและประเมินผลการเรียนรู้ของผู้เรียนพร้อมทั้งให้สามารถข้อมูลป้อนกลับอย่างสร้างสรรค์**

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 1** | **ไม่แสดงสมรรถนะด้านนี้อย่างชัดเจน** |
| **ระดับที่ 2** | • ประเมินความก้าวหน้า (Formative) และประเมินผลสรุป (Summative) โดยเน้นผลสัมฤทธิ์การเรียนรู้• สามารถให้ข้อมูลป้อนกลับแก่ผู้เรียนอย่างสร้างสรรค์ |
| **ระดับที่ ๓** | • มีสมรรถนะระดับที่ 2• เลือกวิธีและเครื่องมือในการวัดและประเมินผลที่สอดคล้องกับผลการเรียนรู้ และกำหนดเกณฑ์การประเมินที่ชัดเจน |
| **ระดับที่ ๔** | • มีสมรรถนะระดับที่ 3• วัดและประเมินผลโดยใช้วิธีการใหม่ๆ เพื่อพัฒนาประสิทธิภาพและประสิทธิผลของการเรียนรู้• ประเมินวิธีการวัดและประเมินผลเพื่อนำมาพัฒนาการเรียนรู้ของผู้เรียน• เป็นผู้นำในการออกแบบ |
| **ระดับที่ 5** | • มีสมรรถนะระดับที่ 4• เป็นผู้นำในการกำหนดนโยบายการวัดและประเมินผลการเรียนรู้ในระดับองค์กร หรือ• เป็นที่ปรึกษาในการกำหนดนโยบายการวัดและประเมินผลการเรียนรู้ในระดับชาติหรือนานาชาติ |

(5) มีความสามารถ...

**(5) มีความสามารถด้านการติดตามความก้าวหน้าทางวิชาการและการพัฒนาองค์ความรู้อย่างต่อเนื่อง (Academic Advancement Updating Skills - AAUS)**

 **คำจำกัดความ (Definition) :** มีความสามารถในการเข้าถึงแหล่งข้อมูลเพื่อพัฒนาความก้าวหน้า
ขององค์ความรู้ในวิชาชีพด้วยวิธีการและรูปแบบต่างๆ อย่างมีประสิทธิภาพ รวมทั้งมีการพัฒนาความรู้ ทักษะ
และความเข้าใจในเนื้อหาและนวัตกรรมการเรียนการสอนในสาขาที่รับผิดชอบอย่างต่อเนื่อง

|  |  |
| --- | --- |
| **ระดับ** | **คำอธิบาย** |
| **ระดับที่ 1** | **ไม่แสดงสมรรถนะด้านนี้อย่างชัดเจน** |
| **ระดับที่ 2** | • มีหลักฐานแสดงได้ว่ามีความสามารถในการใช้คอมพิวเตอร์และใช้ Information Literacy Skills ในการเข้าถึงแหล่งข้อมูล ประเมินข้อมูล และใช้ข้อมูลเพื่อพัฒนาความ ก้าวหน้าขององค์ความรู้ใน วิชาชีพอย่างมีประสิทธิภาพ• มีหลักฐานแสดงได้ว่ามีการพัฒนาความรู้ ความเข้าใจ และทักษะในด้านความรู้ในเนื้อหาและนวัตกรรมการเรียนการสอนในสาขาที่ตนเองรับผิดชอบอย่างต่อเนื่องในรูปแบบต่าง ๆ เช่น การวิจัย บทความทางวิชาการ การฝึกอบรม การศึกษาดูงาน หรือการศึกษาด้วยตนเอง เป็นต้น |
| **ระดับที่ ๓** | **แสดงสมรรถนะระดับที่ 2 และ**• ผลิตและปรับปรุงเอกสารประกอบการสอนในรายวิชาที่รับผิดชอบทุกปี• เขียนบทความทางวิชาการและเผยแพร่ในวารสารที่เชื่อถือได้ของศาสตร์นั้น ๆ อย่างน้อยปีละ 1 เรื่อง |
| **ระดับที่ ๔** | **แสดงสมรรถนะระดับที่ 3 และ**• ผลิตและปรับปรุงเอกสารคำสอนในรายวิชาที่รับผิดชอบทุกปี• เขียนบทความทางวิชาการและเผยแพร่ในวารสารที่เชื่อถือได้ของศาสตร์นั้น ๆ อย่างน้อยปีละ 2 เรื่อง |
| **ระดับที่ 5** | **แสดงสมรรถนะลำดับที่ 4 และ**• ผลิตและปรับปรุงสำหรับรายวิชาที่รับผิดชอบ• เขียนบทความทางวิชาการและเผยแพร่ในวารสารที่เชื่อถือได้ของศาสตร์นั้น ๆ อย่างต่อเนื่องสม่ำเสมอ |

3.1 สมรรถนะ…

**1.3 สมรรถนะทางการบริหาร**

 **(1) สภาวะผู้นำ** **(Leadership)**

 **คำจำกัดความ (Definition) :** ความสามารถ หรือความตั้งใจที่จะรับบทในการเป็นผู้นำของกลุ่ม
กำหนดทิศทาง เป้าหมาย วิธีการทำงาน ให้ทีมปฏิบัติงานได้อย่างราบรื่น เต็มประสิทธิภาพและบรรลุวัตถุประสงค์
ของมหาวิทยาลัย

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 0** | **ไม่แสดงสมรรถนะด้านนี้ หรือแสดงอย่างไม่ชัดเจน** |
| **ระดับที่ 1** | **ดำเนินการประชุมได้ดีและคอยแจ้งข่าวสาร ความเป็นไปโดยตลอด**• ดำเนินการประชุมให้เป็นไปตามระเบียบ วาระ วัตถุประสงค์ และเวลาตลอดจนมอบหมายงานให้แก่บุคคลในกลุ่มได้• แจ้งข่าวสารให้ผู้ที่จะได้รับผลกระทบจากการตัดสินใจรับทราบอยู่เสมอแม้ไม่ได้ถูกกำหนดให้ต้องกระทำ• อธิบายเหตุผลในการตัดสินใจให้ผู้ที่เกี่ยวข้องทราบ |
| **ระดับที่ ๒** | **แสดงสมรรถนะระดับที่ ๑ และเป็นผู้นำในการทำงานของกลุ่มและใช้อำนาจอย่างยุติธรรม**• ส่งเสริมและกระทำการเพื่อให้กลุ่มปฏิบัติหน้าที่ได้อย่างเต็มประสิทธิภาพ • กำหนดเป้าหมาย ทิศทางที่ชัดเจน จัดกลุ่มงานและเลือกคนให้เหมาะกับงาน หรือกำหนด วิธีการที่จะทำให้กลุ่มทำงานได้ดีขึ้น • รับฟังความคิดเห็นของผู้อื่น • สร้างขวัญกำลังใจในการปฏิบัติงาน • ปฏิบัติต่อสมาชิกในทีมด้วยความยุติธรรม |
| **ระดับที่ ๓** | **แสดงสมรรถนะระดับที่ ๒ และให้การดูแลและช่วยเหลือทีมงาน**• เป็นที่ปรึกษาและช่วยเหลือทีมงาน• ปกป้องทีมงาน และชื่อเสียงของมหาวิทยาลัย• จัดหาบุคลากร ทรัพยากร หรือข้อมูลที่สำคัญมาให้ทีมงาน |
| **ระดับที่ ๔** | **แสดงสมรรถนะระดับที่ ๓ และประพฤติตนสมกับเป็นผู้นำ**• กำหนดธรรมเนียมปฏิบัติประจำกลุ่มและประพฤติตนอยู่ในกรอบของธรรมเนียมปฏิบัตินั้น• ประพฤติปฏิบัติตนเป็นแบบอย่างที่ดี• ยึดหลักธรรมาภิบาลในการปกครองผู้ใต้บังคับบัญชา |
| **ระดับที่ ๕** | **แสดงสมรรถนะระดับที่ ๔ และนำทีมงานให้ก้าวไปสู่พันธกิจระยะยาวขององค์กร**• สามารถรวมใจคนและสร้างแรงบันดาลใจให้ทีมงานเกิดความมั่นใจในการปฏิบัติภารกิจให้สำเร็จลุล่วง• เล็งเห็นการเปลี่ยนแปลงในอนาคต และมีวิสัยทัศน์ในการสร้างกลยุทธ์เพื่อรับมือกับการเปลี่ยนแปลงนั้น |

(2) วิสัยทัศน์...

**(2) วิสัยทัศน์** **(Visioning)**

 **คำจำกัดความ (Definition) :** ความสามารถในการกำหนดทิศทาง ภารกิจ และเป้าหมายการทำงาน
ที่ชัดเจนและความสามารถในการสร้างความร่วมแรงร่วมใจเพื่อให้ภารกิจบรรลุวัตถุประสงค์

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 0** | **ไม่แสดงสมรรถนะด้านนี้ หรือแสดงอย่างไม่ชัดเจน** |
| **ระดับที่ 1** | **รู้และเข้าใจวิสัยทัศน์ของมหาวิทยาลัย**• รู้เข้าใจและสามารถอธิบายให้ผู้อื่นเข้าใจได้ว่างานที่ทำอยู่นั้นเกี่ยวข้องหรือตอบสนองต่อ  วิสัยทัศน์ของมหาวิทยาลัยอย่างไร |
| **ระดับที่ ๒** | **แสดงสมรรถนะระดับที่ ๑ และช่วยทำให้ผู้อื่นรู้และเข้าใจวิสัยทัศน์ของมหาวิทยาลัย**• อธิบายให้ผู้อื่นรู้และเข้าใจวิสัยทัศน์และเป้าหมายการทำงานของหน่วยงานภายใต้ภาพรวม ของมหาวิทยาลัยได้• แลกเปลี่ยนข้อมูลรวมถึงรับฟังความคิดเห็นของผู้อื่นเพื่อประกอบการกำหนดวิสัยทัศน์ |
| **ระดับที่ ๓** | **แสดงสมรรถนะระดับที่ ๒ และสร้างแรงจูงใจให้ผู้อื่นเต็มใจที่จะปฏิบัติตามวิสัยทัศน์**• โน้มน้าวให้สมาชิกในทีมเกิดความเต็มใจและกระตือรือร้นที่จะปฏิบัติหน้าที่ราชการเพื่อตอบสนองต่อวิสัยทัศน์• ให้คำปรึกษาแนะนำแก่สมาชิกในทีมถึงแนวทางในการทำงานโดยยึดถือวิสัยทัศน์และเป้าหมายของมหาวิทยาลัยเป็นสำคัญ |
| **ระดับที่ ๔** | **แสดงสมรรถนะระดับที่ ๓ และกำหนดนโยบายให้สอดคล้องกับวิสัยทัศน์ของมหาวิทยาลัย** • ริเริ่มและกำหนดนโยบายใหม่ ๆ เพื่อตอบสนองต่อการนำวิสัยทัศน์ไปสู่ความสำเร็จ |
| **ระดับที่ ๕** | **แสดงสมรรถนะระดับที่ 4 และกำหนดวิสัยทัศน์ของมหาวิทยาลัยให้สอดคล้องกับวิสัยทัศน์ระดับประเทศ**• กำหนดวิสัยทัศน์ เป้าหมาย และทิศทางในการปฏิบัติหน้าที่ของมหาวิทยาลัยเพื่อให้บรรลุวิสัยทัศน์ซึ่งสอดคล้องกับวิสัยทัศน์ระดับประเทศ• คาดการณ์ได้ว่าประเทศจะได้รับผลกระทบอย่างไรจากการเปลี่ยนแปลงทั้งภายในและภายนอก |

(3) ศักยภาพเพื่อ...

**(3) ศักยภาพเพื่อนำการปรับเปลี่ยน (Change Leadership)**

 **คำจำกัดความ (Definition) :** ความสามารถในการกระตุ้น หรือผลักดันหน่วยงานไปสู่การปรับเปลี่ยน
ที่เป็นประโยชน์รวมถึงการสื่อสารให้ผู้อื่นรับรู้เข้าใจและดำเนินการให้การปรับเปลี่ยนนั้นเกิดขึ้นจริง

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 0** | **ไม่แสดงสมรรถนะด้านนี้ หรือแสดงอย่างไม่ชัดเจน** |
| **ระดับที่ 1** | **เห็นความจำเป็นของการปรับเปลี่ยน**• เห็นความจำเป็นของการปรับเปลี่ยน และปรับพฤติกรรมหรือแผนการทำงานให้สอดคล้องกับการเปลี่ยนแปลงนั้น• เข้าใจและยอมรับถึงความจำเป็นของการปรับเปลี่ยนและเรียนรู้เพื่อให้สามารถปรับตัวรับการเปลี่ยนแปลงนั้นได้ |
| **ระดับที่ ๒** | **แสดงสมรรถนะระดับที่ ๑ และสามารถทำให้ผู้อื่นเข้าใจการปรับเปลี่ยนที่จะเกิดขึ้น**• ช่วยเหลือให้ผู้อื่นเข้าใจถึงความจำเป็นและประโยชน์ของการเปลี่ยนแปลงนั้น• สนับสนุนความพยายามในการปรับเปลี่ยนองค์กรพร้อมทั้งเสนอแนะวิธีการและมีส่วนร่วมในการปรับเปลี่ยนดังกล่าว |
| **ระดับที่ ๓** | **แสดงสมรรถนะระดับที่ ๒ และกระตุ้นและสร้างแรงจูงใจให้ผู้อื่นเห็นความสำคัญของการปรับเปลี่ยน**• กระตุ้น และสร้างแรงจูงใจให้ผู้อื่นเห็นความสำคัญของการปรับเปลี่ยนเพื่อให้เกิดความร่วมแรงร่วมใจ• เปรียบเทียบให้เห็นว่าสิ่งที่ปฏิบัติอยู่ในปัจจุบันกับสิ่งที่จะเปลี่ยนแปลงไปนั้นแตกต่างกันในสาระสำคัญอย่างไร• สร้างความเข้าใจให้เกิดขึ้นแก่ผู้ที่ยังไม่ยอมรับการเปลี่ยนแปลงนั้น |
| **ระดับที่ ๔** | **แสดงสมรรถนะระดับที่ ๓ และวางแผนงานที่ดีเพื่อรับการปรับเปลี่ยนในองค์กร**• วางแผนอย่างเป็นระบบและชี้ให้เห็นประโยชน์ของการปรับเปลี่ยน• เตรียมแผน และติดตามการบริหารการเปลี่ยนแปลงอย่างสม่ำเสมอ |
| **ระดับที่ ๕** | **แสดงสมรรถนะระดับที่ ๔ และผลักดันให้เกิดการปรับเปลี่ยนอย่างมีประสิทธิภาพ**• ผลักดันให้การปรับเปลี่ยนสามารถดำเนินไปได้อย่างราบรื่นและประสบความสำเร็จ• สร้างขวัญกำลังใจ และความเชื่อมั่นในการขับเคลื่อนให้เกิดการปรับเปลี่ยนอย่างมีประสิทธิภาพ |

(4) การสอนงาน…

 **(4) การสอนงานและการมอบหมายงาน (Coaching and Empowering Others)**

 **คำจำกัดความ (Definition) :** ความตั้งใจที่จะส่งเสริมการเรียนรู้หรือการพัฒนาผู้อื่นในระยะยาวจนถึงระดับที่เชื่อมั่นว่าจะสามารถมอบหมายหน้าที่ความรับผิดชอบให้ผู้นั้นมีอิสระที่จะตัดสินใจในการปฏิบัติหน้าที่ราชการของตนได้

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 0** | **ไม่แสดงสมรรถนะด้านนี้ หรือแสดงอย่างไม่ชัดเจน** |
| **ระดับที่ 1** | **สอนงานหรือให้คำแนะนำเกี่ยวกับวิธีปฏิบัติงาน**• สอนงานด้วยการให้คำแนะนำอย่างละเอียด หรือด้วยการสาธิตวิธีปฏิบัติงาน• ชี้แนะแหล่งข้อมูล หรือแหล่งทรัพยากรอื่น ๆ เพื่อใช้ในการพัฒนาการปฏิบัติงาน |
| **ระดับที่ ๒** | **แสดงสมรรถนะระดับที่ 1 และตั้งใจพัฒนาผู้ใต้บังคับบัญชาให้มีศักยภาพ**• สามารถให้คำปรึกษาชี้แนะแนวทางในการพัฒนาหรือส่งเสริมข้อดีและปรับปรุงข้อด้อยให้ลดลง• ให้โอกาสผู้ใต้บังคับบัญชาได้แสดงศักยภาพเพื่อสร้างความมั่นใจในการปฏิบัติงาน |
| **ระดับที่ ๓** | **แสดงสมรรถนะระดับที่ ๒ และวางแผนเพื่อให้โอกาสผู้ใต้บังคับบัญชาแสดงความสามารถในการทำงาน**• วางแผนในการพัฒนาผู้ใต้บังคับบัญชาทั้งในระยะสั้นและระยะยาว• มอบหมายงานที่เหมาะสม รวมทั้งให้โอกาสผู้ใต้บังคับบัญชาที่จะได้รับการฝึกอบรม หรือพัฒนาอย่างสม่ำเสมอเพื่อสนับสนุนการเรียนรู้• มอบหมายหน้าที่ความรับผิดชอบในระดับตัดสินใจให้ผู้ใต้บังคับบัญชาเป็นบางเรื่องเพื่อให้มีโอกาสริเริ่มสิ่งใหม่ ๆ หรือบริหารจัดการด้วยตนเอง |
| **ระดับที่ ๔** | **แสดงสมรรถนะระดับที่ ๓ และสามารถช่วยแก้ไขปัญหาที่เป็นอุปสรรคต่อการพัฒนาศักยภาพของผู้ใต้บังคับบัญชา**• สามารถปรับเปลี่ยนทัศนคติเดิมที่เป็นปัจจัยขัดขวางการพัฒนาศักยภาพขอผู้ใต้บังคับบัญชา• สามารถเข้าใจถึงสาเหตุแห่งพฤติกรรมของแต่ละบุคคลเพื่อนำมาเป็นปัจจัยในการพัฒนาศักยภาพของผู้ใต้บังคับบัญชาได้ |
| **ระดับที่ ๕** | **แสดงสมรรถนะระดับที่ ๔ และทำให้ส่วนราชการมีระบบการสอนงานและการมอบหมายหน้าที่ความรับผิดชอบ**• สร้าง และสนับสนุนให้มีการสอนงานและมีการมอบหมายหน้าที่ความรับผิดชอบอย่างเป็นระบบในมหาวิทยาลัยหรือหน่วยงาน• สร้าง และสนับสนุนให้มีวัฒนธรรมแห่งการเรียนรู้อย่างต่อเนื่องในมหาวิทยาลัยหรือหน่วยงาน |

(5) การควบคุมตนเอง…

**(5) การควบคุมตนเอง (Self Control)**

 **คำจำกัดความ (Definition) :** ความสามารถในการควบคุมอารมณ์และพฤติกรรมในสถานการณ์
ที่อาจะถูกยั่วยุ หรือเผชิญหน้ากับความไม่เป็นมิตร หรือต้องทำงานภายใต้สภาวะกดดัน รวมถึงความอดทน
อดกลั้นเมื่ออยู่ในสถานการณ์ที่ก่อความเครียดอย่างต่อเนื่อง

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 0** | **ไม่แสดงสมรรถนะด้านนี้ หรือแสดงอย่างไม่ชัดเจน** |
| **ระดับที่ 1** | **ไม่แสดงพฤติกรรมที่ไม่เหมาะสม**• ไม่แสดงพฤติกรรมที่ไม่สุภาพหรือไม่เหมาะสมในทุกสถานการณ์  |
| **ระดับที่ 2** | **แสดงสมรรถนะระดับที่ 1 และควบคุมอารมณ์ในแต่ละสถานการณ์ได้เป็นอย่างดี**• รู้เท่าทันอารมณ์ของตนเองและควบคุมได้อย่างเหมาะสม โดยอาจหลีกเลี่ยงจากสถานการณ์ ที่เสี่ยงต่อการเกิดความรุนแรงขึ้น หรืออาจเปลี่ยนหัวข้อสนทนา หรือหยุดพักชั่วคราวเพื่อสงบสติอารมณ์ |
| **ระดับที่ 3** | **แสดงสมรรถนะระดับที่ 2 และสามารถใช้ถ้อยทีวาจา หรือปฏิบัติงานต่อไปได้อย่างสงบ แม้จะอยู่ในภาวะที่ถูกยั่วยุ**• รู้สึกได้ถึงความรุนแรงทางอารมณ์ในระหว่างการสนทนาหรือการปฏิบัติงาน เช่น ความโกรธ ความผิดหวัง หรือความกดดัน แต่ไม่แสดงออกแม้จะถูกยั่วยุ โดยยังคงสามารถปฏิบัติงานต่อไปได้อย่างสงบ• สามารถเลือกใช้วิธีการแสดงออกที่เหมาะสมเพื่อไม่ให้เกิดผลในเชิงลบทั้งต่อตนเองและผู้อื่น |
| **ระดับที่ 4** | **แสดงสมรรถนะระดับที่ 3 และจัดการความเครียดได้อย่างมีประสิทธิภาพ**• สามารถจัดการกับความเครียดหรือผลที่อาจเกิดขึ้นจากภาวะกดดันทางอารมณ์ได้อย่างมีประสิทธิภาพ• ประยุกต์ใช้วิธีการเฉพาะตน หรือวางแผนล่วงหน้าเพื่อจัดการกับความเครียดและความกดดันทางอารมณ์ที่คาดหมายได้ว่าจะเกิดขึ้น• บริหารจัดการอารมณ์ของตนได้อย่างมีประสิทธิภาพเพื่อลดความเครียดของตนเองหรือผู้ร่วมงาน |
| **ระดับที่ 5** | **แสดงสมรรถนะระดับที่ 4 และเอาชนะอารมณ์ด้วยความเข้าใจ**• ระงับอารมณ์รุนแรง ด้วยการพยายามทำความเข้าใจและแก้ไขที่ต้นเหตุของปัญหา รวมทั้ง บริบทและปัจจัยแวดล้อมต่าง ๆ• ในสถานการณ์ที่ตึงเครียดมากก็ยังสามารถคุมอารมณ์ของตนเองได้ รวมถึงทำให้คนอื่น ๆ  มีอารมณ์ที่สงบลงได้ |

(6) การวางแผน…

 **(6) การวางแผนกลยุทธ์ภาครัฐ** **(****Strategic Orientation)**

 **คำจำกัดความ (Definition) :** ความเข้าใจวิสัยทัศน์และนโยบายภาครัฐและสามารถนำมาประยุกต์ใช้
ในการกำหนดกลยุทธ์ของมหาวิทยาลัยได้

|  |  |
| --- | --- |
| **ระดับ****(Level)** | **คำอธิบาย****(Description)** |
| **ระดับที่ 0** | **ไม่แสดงสมรรถนะด้านนี้ หรือแสดงอย่างไม่ชัดเจน** |
| **ระดับที่ 1** | **รู้และเข้าใจนโยบายรวมทั้งภารกิจภาครัฐ ว่ามีความเกี่ยวโยงกับหน้าที่ความรับผิดชอบของหน่วยงานอย่างไร**• เข้าใจนโยบาย ภารกิจ รวมทั้งกลยุทธ์ของภาครัฐและองค์กรว่าสัมพันธ์ เชื่อมโยงกับภารกิจ ของหน่วยงานที่ตนดูแลรับผิดชอบอย่างไร• สามารถวิเคราะห์ปัญหาอุปสรรคหรือโอกาสของหน่วยงานได้ |
| **ระดับที่ ๒** | **แสดงสมรรถนะระดับที่ ๑ และนำประสบการณ์มาประยุกต์ใช้ในการกำหนดกลยุทธ์ได้**• ประยุกต์ใช้ประสบการณ์ในการกำหนดกลยุทธ์ของหน่วยงานที่ตนดูแลรับผิดชอบให้สอดคล้องกับกลยุทธ์ภาครัฐได้• ใช้ความรู้ความเข้าใจในระบบราชการมาปรับกลยุทธ์ให้เหมาะสมกับสถานการณ์ที่เปลี่ยนแปลงไปได้ |
| **ระดับที่ ๓** | **แสดงสมรรถนะระดับที่ ๒ และนำทฤษฎีหรือแนวคิดซับซ้อนมาใช้ในการกำหนดกลยุทธ์**• ประยุกต์ใช้ทฤษฎี หรือแนวคิดชับซ้อน ในการคิดและพัฒนาเป้าหมายหรือกลยุทธ์ของหน่วยงานที่ตนดูแลรับผิดชอบ• ประยุกต์แนวทางปฏิบัติที่ประสบความสำเร็จ (Best Practice) หรือผลการวิจัยต่าง ๆ มากำหนดแผนงานเชิงกลยุทธ์ในหน่วยงานที่ตนดูแลรับผิดชอบ |
| **ระดับที่ ๔** | **แสดงสมรรถนะระดับที่ ๓ และกำหนดกลยุทธ์ที่สอดคล้องกับสถานการณ์ต่าง ๆ ที่เกิดขึ้น**• ประเมินและสังเคราะห์สถานการณ์ ประเด็น หรือปัญหาทางเศรษฐกิจ สังคม การเมืองภายในประเทศ หรือของโลก โดยมองภาพในลักษณะองค์รวม เพื่อใช้ในการกำหนดกลยุทธ์ภาครัฐหรือมหาวิทยาลัย• คาดการณ์สถานการณ์ในอนาคต และกำหนดกลยุทธ์ให้สอดคล้องกับสถานการณ์ต่าง ๆ ที่จะเกิดขึ้นเพื่อให้บรรลุพันธกิจของมหาวิทยาลัย |
| **ระดับที่ ๕** | **แสดงสมรรถนะระดับที่ ๔ และบูรณาการองค์ความรู้ใหม่มาใช้ในการกำหนดกลยุทธ์ภาครัฐ**• ริเริ่ม สร้างสรรค์ และบูรณาการองค์ความรู้ใหม่ในการกำหนดกลยุทธ์ภาครัฐ โดยพิจารณาจากบริบทในภาพรวม• ปรับเปลี่ยนทิศทางของกลยุทธ์ในการพัฒนาประเทศอย่างต่อเนื่อง |

มาตรฐานหรือระดับ...

**มาตรฐานหรือระดับที่คาดหวังด้านสมรรถนะที่จำเป็นสำหรับการปฏิบัติงาน**

ที่...

| **ที่** | **ประเภทระดับตำแหน่ง** | **สมรรถนะหลัก** | **สมรรถนะเฉพาะตามลักษณะงาน** | **สมรรถนะทางการบริหาร** |
| --- | --- | --- | --- | --- |
|  1. บริการที่ดี |  2. การสั่งสมความเชี่ยวชาญในงานอาชีพ |  3. การยึดมั่นในความถูกต้องชอบธรรม และจริยธรรม |  4. การทำงานเป็นทีม |  5. การมุ่งผลสัมฤทธิ์ |  1. การออกแบบและการวางแผนการจัดการกิจกรรมการ  เรียนรู้ของผู้เรียนอย่างมีประสิทธิภาพ | 2. ดำเนินกิจกรรมการเรียนรู้ได้อย่างมีประสิทธิผล | 3. เสริมสร้างบรรยากาศการเรียนรู้และการสนับสนุนการ เรียนรู้ของผู้เรียน |  4. วัดและประเมินผลการเรียนรู้ของผู้เรียนพร้อมทั้งให้ สามารถข้อมูลป้อนกลับอย่างสร้างสรรค์ |  5. มีความรู้ด้านการติดตามความก้าวหน้าทางวิชาการและ การพัฒนาองค์ความรู้อย่างต่อเนื่อง | 1. สภาวะผู้นำ | 2. วิสัยทัศน์ | 3. ศักยภาพเพื่อนำการปรับเปลี่ยน | 4. การสอนงานและการมอบหมายงาน | 5. การควบคุมตัวเอง | 6. การวางกลยุทธ์ภาครัฐ |
| **ตำแหน่งประเภทวิชาการ** |
| 1 | อาจารย์ | 2 | 2 | 3 | 3 | 2 | 2 | 2 | 2 | 2 | 2 |  |  |  |  |  |  |
| 2 | ผู้ช่วยศาสตราจารย์ | 3 | 3 | 4 | 3 | 2 | 2 | 2 | 2 | 3 | 3 |  |  |  |  |  |  |
| 3 | รองศาสตราจารย์ | 4 | 4 | 4 | 4 | 4 | 2 | 2 | 2 | 4 | 3 |  |  |  |  |  |  |
| 4 | ศาสตราจารย์ | 5 | 5 | 5 | 5 | 5 | 2 | 2 | 2 | 4 | 3 |  |  |  |  |  |  |
| **ตำแหน่งประเภทผู้บริหาร** |
| 1 | ประธานสาขาวิชา | 3 | 3 | 3 | 3 | 3 | ให้ใช้ตามลักษณะงานของตำแหน่งที่ครองอยู่ | 2 | 2 | 2 | 2 | 2 | 2 |
| 2 | หัวหน้าหน่วยงานที่เรียกชื่ออื่นที่มีฐานะเทียบเท่ากอง | 3 | 3 | 3 | 3 | 3 | 3 | 3 | 3 | 3 | 3 | 3 |
| 3 | รองคณบดีหรือรองหัวหน้าหน่วยงานที่เรียกชื่ออื่นที่มีฐานะเทียบเท่าคณะ | 3 | 3 | 3 | 3 | 3 | 3 | 3 | 3 | 3 | 3 | 3 |
| 4 | ผู้ช่วยอธิการบดี | 3 | 3 | 3 | 3 | 3ให้ใช้ตามลักษณะงานของตำแหน่งที่ครองอยู่ | 3 | 3 | 3 | 3 | 3 | 3 |
| 5 | ผู้อำนวยการ สำนัก สถาบัน หัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ | 4 | 4 | 4 | 4 | 4 | 4 | 4 | 4 | 4 | 4 | 4 |
| 6 | คณบดี | 4 | 4 | 4 | 4 | 4 | 4 | 4 | 4 | 4 | 4 | 4 |
| 7 | รองอธิการบดี | 4 | 4 | 4 | 4 | 4 | 4 | 4 | 4 | 4 | 4 | 4 |
| 8 | อธิการบดี | 5 | 5 | 5 | 5 | 5 | 5 | 5 | 5 | 5 | 5 | 5 |